Ingrīda Bergmane

Ingrīda Bergmane (; dzimusi  Stokholmā, mirusi  Londonā) bija zviedru aktrise. Trīskārtēja Amerikas Kinoakadēmijas balvas laureāte — divas reizes saņēmusi šo balvu kā labākā aktrise galvenajā lomā ("Gāzes gaisma" (1944), "Anastasija" (Anastasia, 1956)) un vienu reizi kā labākā aktrise otrā plāna lomā ("Slepkavība Austrumu ekspresī" (1974)).

Pirmā Bergmanes kinoloma bija 1932. gadā, pēdējā — 1982. gadā. No 1939. gada sāka spēlēt Holivudas filmās.

Klasiska ir Bergmanes loma Maikla Kertica 1943. gada filmā "Kasablanka", kurā viņa spēlē kopā ar Hamfriju Bogartu. Piedalījusies Alfreda Hičkoka, Ingmara Bergmana, Roberto Roselīni un citu ievērojamu kinorežisoru filmās. Atveidojusi lomas tādās filmās kā "Doktora Džekila un mistera Haida dīvainais stāsts" (Dr. Jekyll and Mr. Hyde, 1941), "Kam zvanīs zvans" (For Whom the Bell Tolls, 1943), The Bells of St. Mary's (1945), "Apmātais" (1945), "Sliktā slava" (1946), "Mežāža zīmē" (1949), "Stramboli" (Stromboli, 1950), "Eiropa 51" (Europa '51, 1952) "Ceļojums uz Itāliju" (Journey to Italy, 1954), "Neapdomīgais" (Indiscreet, 1958), "Kaktusa zieds" (Cactus Flower, 1968), "Rudens sonāte" (1978).

1999. gadā Amerikas Kinoinstitūts Ingrīdu Bergmani ierindoja dižāko Amerikas ekrāna leģendu saraksta "Visu laiku izcilākā sieviešu kārtas zvaigzne" 4. vietā.

Atsauces

Ārējās saites 

1915. gadā dzimušie
1982. gadā mirušie
Stokholmā dzimušie
Zviedru kinoaktieri
Zviedrijas aktieri
Kinoakadēmijas balvas ieguvējas aktrises
Zelta globusa balvas ieguvēji
BAFTA kino balvas ieguvēji (cilvēki)
Emmy balvas ieguvēji
Cēzara balvas ieguvēji